La Cremà de les Falles 2015 transcorre amb normalitat a pesar de la climatologia adversa
20/03/2015

# La Cremà de les Falles 2015 transcorre amb normalitat a pesar de la climatologia adversa

[![Las Falleras Mayores en el balcón del Ayuntamiento](/images/noticias/2015/03/crema-2015.jpg)](/images/noticias/2015/03/crema-2015.jpg)

20.03.2015

A pesar de les adverses condicions climatològiques, en la nit d’ahir van cremar sense incidents de consideració els 40 monuments que entre les 19 Comissions i les Falles Gran i Infantil de Junta Local Fallera havien romàs en els carrers de Paterna.

Les Falleres Majors de Paterna, Andrea Alcázar i Marta Tarín, acompanyades per les seues respectives Corts d’Honor, l’alcaldessa de Paterna, Elena Martínez, i el president de Junta Local Fallera, Goyo Buendía, van acudir a un total de huit cremes corresponents a les distintes comissions premiades en les categories Especial, Primera i Segona, així com a les corresponents als monuments de la Junta Local Fallera ubicats enfront del Palau de l’Ajuntament.

En una intensa nit que va començar sobre les 21.30 hores amb l’encesa d’algunes falles infantils i va finalitzar al voltant de les 3.15 de la matinada amb la cremà de Sant Roc, guanyadora d’Especial, tres equips de bombers, Protecció Civil i Policia Local van treballar de forma coordinada per a evitar qualsevol tipus de problema. Encara que no va ploure durant la cremà, pel fet que sí que ho va fer en les hores prèvies a alguns monuments els va costar a cremar però finalment tots els fallers van disfrutar de la tradició de la 'Nit de Sant Josep'. Posteriorment els equips de neteja es van ocupar d’arreplegar les cendres i restes dels monuments fallers.

L’alcaldessa de Paterna, Elena Martínez, va agrair als fallers i als equips que han treballat durant estes Falles la seua labor perquè tot es resolguera sense problemes i va mostrar la seua satisfacció pel desenrotllament d’unes festes josefines en les que tot ha transcorregut amb normalitat a pesar que la climatologia va obligar ahir a posposar la mascletà que havia de celebrar-se en el Parc Central.